Settlement of Claims
Material: papyrus
Place: Arsinoites
Categories: Vertrag
Regelung und Bestätigung der Rückzahlung von Teilhabern eines komplizierten Vertrages (Darlehen, viel Geld)
Antrag auf einen κύριος
Bestätigung des Exegeten
κατεχω ϛ  Μεχεὶρ κθ, ε ἐξεδό ἑνὶ  ἑκάστῳ. 
 ἔ[τ]ους ἕκτου Αὐτοκράτορος Καίσαρο[ς Λου]κίου Σεπτιμίου Σεουήρου Εὐσεβοῦς Περτίνακος Σεβαστοῦ Ἀραβικοῦ Ἀδιαβηνικοῦ καὶ Μάρκου Αὐρηλίου 
Ἀντωνίνου Καίσαρος Σεβαστοῦ ἀποδεδιγμένου 
[Αὐτο]κράτορος μηνὸς Ξανδικοῦ [Μεχ]ὶρ κθ ἐν Πτολεμαίδι Εὐεργέτιδι τοῦ Ἀρσινοείτου νομοῦ. ὁμολογεῖ Τυρανὶς θυγάτηρ Σαραπίωνος 
ἐξηγητεύσαντος τῆς Ἀρσινοειτῶν πόλεως ὡς ἐτῶν εἴκοσι 
[ὀ]κτὼ  οὐλὴν οὐκ ἐχουσαν μ[ε]τὰ κ[υρί]ου  ἑκουσίως ᾕρηται διὰ Σερήνου τοῦ καὶ Ἁρποκρατίωνος 
ἱερέως ἐξηγητοῦ κατὰ τὸν ἐπισταλέντα ὑπὸ αὐτοῦ χρηματισμὸν ὑφʼ ὃν ἐστιν καὶ τὸ ἐπιδοθὲν ὑπὸ αὐτῆς ἀξί
ωμα, ὧν π[άν]των τὰ ἀντίγραφα ὑποτέτακται, Κρονίωνος Ἥρωνος τοῦ Ζωσίμου ἀπὸ ἀμφόδου Ταμίων ὡς ἐτῶν πεντήκοντα  λευκὸν ὀφθαλμῷ ἀριστερῷ, Τούρβωνι 
Ἁρποκρατίωνος τοῦ Ἡρακλίδου ἀπὸ τῆς μη
τροπόλεως ὡς [ἐ]τῶν πεντήκοντα πέντε  κεκαμμένον δάκτυλον μικρὸν χειρὸς ἀριστερᾶς καὶ Μελανοῦτι Ἁρποκρατίωνος τοῦ Χαιρήμονος ἀπὸ ἀμφόδου Συριακῆς 
ὡς ἐτῶν δεκαεννέα ἀσήμῳ καὶ Ταῶπι Ἥρωνος τοῦ 
Παώπεως ὡς ἐτῶν τεσσεράκοντα  ἀσήμῳ καὶ Πωλίωνι Ἡρακλέου τοῦ Σαραπᾶ ὡς ἐτῶν τεσσεράκοντα  ἀσήμῳ καὶ Ἡρακλείῃ ὡς ἐτῶν 
εἴκοσι  ἀσήμῳ καὶ Σερήνῳ ὡς ἐτῶν τριάκοντα  ἀσήμῳ ἀμφοτεροι Σατορνίλου τοῦ Τυ
ράννου τοῖς τέσσαρσει ἀπὸ κώμης Τεπτύνεως τῆς Πολέμωνος μερίδος, ταῖς δὲ γυναιξὶ ἑκατέραις μετὰ κυρίου τῆς μὲν Ταώπεως Πανσυλάτεως Κρονίωνος 
τοῦ Ζωίλου ὡς ἐτῶν πεντήκοντα  ἀσήμῳ τῆς δὲ Ἡρακλείης 
τοῦ προδεδηλωμένου αὐτῆς ἀδελφοῦ Σερήνου καὶ τῆς Μελανοῦτος Κρονίωνος Ἥρωνος τοῦ Ἥρωνος ὡς ἐτῶν τριάκοντα πέντε  
ἀσήμῳ, ἀπέχιν παρʼ αὐτῶν τὴν ὁμολογοῦσαν Τυραννίδα διὰ χιρὸς ἀργυρίου δραχμὰς χειλίας τεσ
σεράκοντα  ἴσας ὧν ὤφιλεν ὅ τε τοῦ Τούρβωνος πατὴρ Ἁρποκρατίων Ἡρακλείδου καὶ ὁ τῆς Ἡρακλείας καὶ Σερήνου 
ἀμφοτέρων πατὴρ Σατορνίλου Τυράννου καὶ ὁ τῆς Ταώπεως πατὴρ Ἥρων Παώπεως καὶ ὁ τοῦ Πολίω
νος κατὰ πατέρα πάππος Σαραπᾶς καὶ ὁ τῆς Μελανοῦτος κατὰ μητέρα πάπος Πουῆρις Παώπεως σὺν Ὀρσενούφι ἀπάτορι μητρὸς Ταορσενούφεως καὶ Πρωτᾷ 
 καὶ Ἁρτῇ Σαραπᾶ καὶ Ἀπύγχι Ὀρσενούφεως τῷ τε
τελευτηκότι τῆς Τυραννίδος πατρὶ Σαραπίωνι ἐξηγητεύσαντι καθʼ ὁμολογίαν γεγονυῖαν τῷ τρισκαιδεκάτῳ ἔτι θεοῦ Αἰλίου Ἀντωνίνου 
μηνὶ Μεσορὴ ὀγδόῃ διὰ γραφίου κώμης Εὐημερίας τῆς Θεμίστου 
μερίδος ἣ[ν] καὶ ἀναδέδωκεν αὐτοῖς ἰς ἀθέτησιν καὶ ἀκύρωσιν τῶ καὶ ἀπεσχηκέναι αὐτὴν ἐντεῦθεν ὑπὲρ τόκων διὰ χιρὸς ἀντὶ πλιόνων 
τὰς ἰασας τοῦ προκιμένου κεφαλαίου δραχμὰς χειλίας τεσσεράκοντα , 
τὰς [ἐπὶ τὸ] αὐτὸ ἀργυρίου δραχμὰς δισχειλίας ὀγδοήκοντα , διαγραφομένας ἰς τὸ δημόσιον ὑπὲρ τιμῆς πυροῦ προστασίας 
ἧς προέστη ὁ τοῦ τῆς ὁμολογούσης ἀνδρὸς Πτολεμαίου πατὴρ Τύραννος ὁ καὶ Διογένης 
κοσ[μ]ητεύσα[ς] τῷ ἑπτακαιδεκάτῳ ἔτι θεοῦ Αἰλίου Ἀντωνίνου εὐθηνίας, καὶ μὴ ἐπελεύσασθαι μήτε αὐτὴν τὴν ὁμολογοῦσαν Τυραννίδα μηδὲ τοὺς παρʼ αὐτῆς ἐπὶ 
τοὺς περὶ τὸν Τούρβωνα μηδʼ ἐπὶ ἑκάτερον αὐτῶν 
μηδʼ ἐπὶ τοὺς παρʼ αὐτῶν μηδʼ ἐπὶ τοὺς σὺν τοῖς κληρονομηθῖσι ὑπὸ αὐτῶν δεδανισμένοις Ὀρσενούφι καὶ τοῖς ἑτέροις, τῷ τοὺς περὶ τὸν 
Τούρβωνα τὸ κατʼ αὐτοὺς μέρος ἀποδεδωκάσει ἐκ τοῦ ἰδίου, μηδὲ περὶ ἄλλου 
μηδενὸς ἁπλῶς πράγματος ἀπὸ μηδενὸς ὁρμωμένη δικαίου ἢ γράμματος ἢ ἑτέρου τινὸς συμβολαίου ἐνγράπτου μηδʼ ἀγράφου ἀπὸ τῶν ἐπάνω χρόνων μέχρι τῆς ἐνεστώσης 
ἡμέρας τρόπῳ μηδενὶ, τὸν δὲ καὶ ἐ
π[ελ]ευσόμεν[ο]ν παν ἐκ τοῦ ἰδίου αὐτὴν Τυραννίδα ἀποστήσειν, δεδομένου τοῦ ὑπὲρ ἐπιστάλματος ὡρισμένου. ἔστι δὲ τὰ ἀντίγραφα τοῦ μὲν χρηματισμοῦ· 
Σερῆνος ὁ καὶ Ἁρποκρατίων ἱερεὺς ἐξηγητὴς καὶ ἀρχιπρύτανις 
[κα]ὶ [ἐ]πὶ τῶν [μερι]σμῶν τῶν σπερμάτων καὶ τῆς εὐθενίας τοῖς τὰ ἀρχῖα πραγματευομένοις χαίρειν. ἴσον βιδίων δοθέντων μοι 
ἐξ ὀνόματος Τυραννίδος ἐπιστέλλεται ὑμῖν διὰ Δημητρίου ὑπηρέτου τῆς ἀρχῆς ἰνʼ ἰ μη
δὲν ἁπλῶς ἐναντιοῦται συνχρηματίσητε αὐτῇ ἐπὶ τῇ ὑποκιμένῃ οἰκ[ο]νομίᾳ, κυρίου αὐτῆς ἐπιγραφονμένου ὡς ἠξιωνσεν 
Κρονίωνος Ἥρωνος. ἐπιμέλου τούτου ὡς καθήκει. ἐρρῶσθαί σε εὔχομαι.  ϛ Λουκίου 
Σεπτιμίου Σεο[υ]ήρου Εὐσεβοῦς Περτίνακος Σεβαστοῦ καὶ Μάρκοῦ Αὐρηλίου Ἀντωνίνου Καίσαρος Σεβαστοῦ ἀποδεδιγμένου Αὐτοκράτορος Μεχεὶρ 
κζ. καὶ τοῦ ἀξιώματος· Σερήνῳ τῷ καὶ Ἁρποκρατίωνι ἱερεῖ ἐξηγητῇ παρὰ 
Τυραννίδος θυγατρὸς Σαραπίωνος ἐξηγητεύσαντος τῆς Ἀρσινοειτῶν πόλεως μετὰ κυρίου οὗ ἑκουσίως αἱροῦμαι διὰ σοῦ Κρονίωνος Ἥρωνος τοῦ Ζωσίμου ἀπὸ ἀμφόδου 
Ταμείων. ἀπολαμβάνουσα παρὰ Ταώπεως 
Ἥρωνος τοῦ Παόπ καὶ παρὰ Πωλίωνος Ἡρακλέου τοῦ Σαρᾶ καὶ Τούρβωνος Ἁρποκρατίωνος τοῦ Ἡρακλείδου καὶ Ἡρακλείας καὶ 
Σερήνου ἀμφοτέρων Σατορνίλου τοῦ Τυράννου καὶ Μελανοῦτος Ἁρποκρατίωνος τοῦ Χαιρήμονος ἀπὸ Συρια
κῆς διὰ χειρὸς αὐργρίου δραχμὰς χειλίας τεσσεράκοντα  ἴσας ὧν ὤφιλαν οἱ κληρονομηθέντες ὑπὸ αὐτῶν 
τῷ προδεδηλωμένῳ μου πατρὶ Σαραπίωνι καὶ ἀντὶ πλιόνων τὰς ἴσας τόκων, τὰς ἐπὶ τὸ αὐτὸ ἀργυρίου δραχμὰς 
δισχειλίας ὀγδοήκοντα , καὶ ἀποχὴν αὐτοῖς ἀπολελεστικὴν ἐγδιδομένη ἐνπόδιζομαι μὴ ἔχουσα τὸν ἐπιγραφησόμενόν μου κύριον 
τῷ τὸν συνόντα μοι ἄνδρα Πτολεμαῖον ἐπὶ ξένης εἶναι καὶ μὴ περιεῖναί μοι πατέρα 
μηδὲ τοῦ πατρὸς πατέρα μηδὲ ἔχιν με ἀδελφὸν ἢ υἱόν. ὅθεν αἱρουμένη διὰ σοῦ τὸν προδεδηλωμένον Κρονίωνα ἐπιδίδωμει 
καὶ ἀξιῶ ἐπιστῖλέ σε τοῖς τὰ ἀρχῖα πραγματευομένοις συνχρηματίζιν μοι ἐγδιδομένῃ αὐτοῖς τὴν 
ἀποχὴν ἵνʼ ὦ [π]εφιλανθρωπημένη, τῶν δραχμῶν χωρουσῶν ἰς τὸ δημόσιον ὑπὲρ τιμῆς πυροῦ προστασείας ἑπτακαιδεκάτου ἔτους ἧς προέστη ὁ 
τοῦ προδεδηλωμένου ἀνδρὸς Πτολεμαίου πατὴρ Τύραννος ὁ καὶ Διογένης 
κοσμητεύσας τῆς Ἀρσινοειτῶν πόλεως προστασίας εὐθηνίας. ἀνέγνων. Δημήτριος πρυτανικὸς καὶ ἐξηγητικὸς ὑπηρέτης μετονήνοχα, χρόνος ὁ αὐτός.  
ὑπογρα τῆς ὁμολογούσης καὶ τοῦ κυρίου φαμένων 
μὴ εἰδεν γρά Ἡρακλείδης Πτολεμαίου ὡς  με οὐλ ἀντικ ἀριστ.  Τυραννὶς θυάτηρ Σαραπίωνος 
ἐξηγητευ μετὰ κυρίου οὗ ἑκουσίους ᾕρημε κὰ τὸν πρωκιμεν τοῦ ἐξηγητοῦ χρηματισ
μὸν Κρονίωνος Ἥρωνος ὁμολογῶ ἀπέχην παρὰ τοῦ Τρύρβωνος καὶ 
Βελανο͂τος καὶ Ταώφεως καὶ Πολείωνος καὶ Ἡρακλείας καὶ Σερήνου τὰς τοῦ κιαιφαλεου δραχμὰς χειλίας τεσ
ράκοντα  καὶ ὑπὲρ τόκων τὰς ἴσας, τὰς ἐπεὶ τω αὐτω δραχμὰς δισχειλίας ὀκτωήκοντα 
, ἴσας ὁ͂ν ὠφιλε σὺν τοῖς ἑτέροις καὶ προκιμένοις κὰ των προκιμενο τρόπων, καὶ οὐτὲν ἐ
νκαλῶ περὶ οὐτενὸς ἁπλο͂ς ἀλλὰ τω ἐπελυσομενων ἐκ τοῦ ἰτίου ποστησεω, τῶν 
δραχῶν διαγραφομένον εἰς τω δημων ὑπὲρ τοῦ πρωτελουμένω μου ἀνδρὸς 
Πτολεμαίου, καθὼς πρωκίται. Ἡρακλείδης Πτολεμαι ἔγραψα ὑπὲρ αὐτῶν ἀγραμάτων.  Τούρβων καὶ 
Μελανοῦς καὶ Ταῶπις καὶ Πωλίων καὶ Ἡράκλεια καὶ Σερῆνος γεγονη ἰς ἡμᾶς 
ἡ ἀποχὴ ὡς πρόκειται. Κρονίων Ἥρωνος ἔγρα ὑπὲρ αὐτῶν ἀγρα.  Ἀπίων διέπων τὰ κατὰ τὴν νο διὰ Ἀμμωνίου κεχρη, 
χρό ὁ προκ.
ϛ Λ Σεπ Σεουήρ Περ Σεβ Ἀρα Ἀδ.